เมื่อคืนกินนมยี่ห้อนึงไป พอเช้ามาถ่ายเป็นมูก ไม่มีเลือด สีขาวขุ่น มีลมในท้องตลอด แล้วก็ถ่ายอีก2-3รอบ แบบนี้คือเป็นอะไรคะ
สวัสดีค่ะ การถ่ายอุจจาระที่มีลักษณะเป็นมูก 2-3 ครั้งร่วมกับอาการมีลมในท้อง ถือเป็นอาการท้องเสีย (อุจจาระร่วง) แบบเฉียบพลัน ซึ่งอาจเกิดจากอาหารเป็นพิษ หรือ ลำไส้อักเสบแบบเฉียบพลับ จากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาดในบางราย นอกจากจะมีท้องเสีย อาจมีอาการคลื่นไส้ อาเจียน ท้องอืด เบื่ออาหาร อ่อนเพลีย เหนื่อย เวียนหัว และอาจมีไข้ได้ในเบื้องต้นควรพยายามดื่มน้ำสะอาดให้มาก และดื่มน้ำเกลือแร่ร่วมด้วย สำหรับอาหาร ควรทานอาหารเฉพาะอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้น และมีท้องอืดตามมา นอกจากนี้ ควรงดการดื่มนมไปก่อนด้วย เพราะอาจยิ่งทำให้ท้องอืด จากการที่ลำไส้ไม่สามารถย่อยน้ำตาลในนมได้นอกจากนี้ อาจทานคาร์บอนเพื่อช่วยในการดูดซึมสารพิษ และหากยังคงถ่ายอุจจาะรที่มีลักษะเป็นมูก แนะนำให้ทานยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin) เป็นต้นแต่หากมีการถ่ายอุจจาระปริมาณมาก หรือมีปวดท้องเป็นรุนแรง ก็ควรรีบไปพบแพทย์ค่ะ